dh-unibe/image-text_koenigsfelden-charters-post-1500 huggingface dataset:
Wir, der prior und gemeiner convent des gotzhus in dem Berenberg,
verjechent offenlich mit disem brief ✳ von der sechs fiertel kernen jaͤrlichs
geltz wegen, so wir und ùnser gotzhus gehebt haben uff einer matten ze Lentzburg, und von der zwèyer fiertel kernen geltz wegen, so wir gehebt habn̄ uff
einer hoffstatt ze Moͤrikon, als dz alles vormals an ùnser gotzhus geben ist, daz
wir da mit dem fromen, vesten, ùnserm gnedigen junkherren Thùringen
von ✳ Hallwile mit einhelligem rät durch ùnsers bessern nutzes willn̄ frùntlich ùberkomen syen, also dz wir demselben von Hallwil und sinen erbn̄ dieselbn̄
zwen mutt kernen geltz und gantz alle ùnsre recht fùr ùns und alle ùnser nàchkomen uffgebn̄ und zuͦ sinen und siner erben handn̄ nutz und gewaltsame ledig
und losz gelässen ✳ und dar umb von demselben von Hallwil anbarem gold
ingenomen und enpfangen haben zweintzig Rinscher, guͦter guldin. und her
umb, so sagen und laͧssen wir denselben junkher Thùringen von Hallwil und sin erbn̄ umb dzselb gold und von des egn̄ kernen geltz wegn̄
gantz fùr ùns und alle ùnser nächkomen quidt, ledig und losz ✳ und habn̄
ùns oͧch daran fùr ùns und alle ùnser erben und nächkomen gegen demselben von Hallwil und gen sinen erben verzigen und entwertt aller
eigenschaft, gewer, kuntschaft, zùgùnst lùt roͤdeln und buͤchern und gantz
alles rechten geistlichs und weltlichs gerichtz und aller anspräch, ✳ und
soͤllen doch dar umb nicht dester minder der selan gedenkn̄ dannen
den̄ dz egn̄ kernen gelt vormals an ùnser gotzhus komen ist, den̄ dz
wir dz ze tuͦnt gepunden syen in mässen als vor und wir dz untz her getaͧn habn̄, wan wir ùnsern nutz mit dem egn̄ gold in ander weg geschaft und wol bewendet habn̄. ✳ geben, versigelt mit ùnsers prioràtz
und oͧch gemeins gotzhus insigel, uff samstag näch des heilgen crùtz
tag, als es funden wartt, näch Christz gepùrt vierzechenhundert jàr,
drissig jàr, dar nàch in dem dritten jàr ꝫcꝭ.
Königsf. 579
Staatsarchiv
AARGAU
433
wist vj f₎ k₎ geltz uff
einer matt₎ zuͦ Lentzbùrg ✳ und ij f₎ k₎ geltz
uff einer hoffstatt zuͦ
Moͤrick₎
ein koͧff brieff um̄ ij mùt kern̄
vō apt un̄ cōvent Berrenberg
K
H ✳ 11